வேலூர் மாவட்ட முதன்மைக் கல்வி அலுவலரின் செயல்முறைகள்

ந.க..எண். 1537/அ1 /2023 நாள் :13 .04.2023

|  |  |  |
| --- | --- | --- |
| பொருள் | **:** | பள்ளிக் கல்வி – தமிழ்நாடு அமைச்சுப்பணி – நேரடி நியமன உதவியாளர்கள் மற்றும் இளநிலை உதவியாளர்கள் பதவியில் விதிகளைத் தளர்த்தி தகுதிகாண் பருவம் முடித்தல் - பணிவரன் முறைப்படுத்துதல் – அறிவுரைகள் வழங்குதல் – விவரம் கோருதல் – தொடர்பாக. |
| பார்வை | **:** | சென்னை – 6. தமிழ்நாடு பள்ளிக்கல்வி ஆணையரின் செயல்முறைகள் ந.க.எண்.11755/அ4/இ4/2020 நாள் 08.04.2023  ------ |

பார்வையில் காணும் செயல்முறைகளில் தமிம்நாடு அரசு பணியாளர் தேர்வாணையம் மூலம் பள்ளிக் கல்வித் துறைக்கு ஒதுக்கீடு செய்து நியமனம் செய்யப்பட்ட நேரடி நியமனம் உதவியாளர்கள் மற்றும் இளநிலை உதவியாளர்களின் பணியினை வரன்முறைப்படுத்துவதிலும், அவர்களது தகுதிகாண் பருவம் விளம்புவதிலும் தேவையற்ற காலதாமதமாகவும், நீண்டகாலம் நிலுவையாகவும், சில நேர்வுகளில் கருத்துருவே அனுப்பாத பணியாளர்களும் உள்ளனர் என இவ்வாணையரகத்தின் கவனத்திற்கு வரப்பெற்றுள்ளதாக தெரிவிக்கப்பட்டுள்ளது. எனவே இப்பொருள் சார்ந்து நிருவாக நடவடிக்கை மேற்கொள்ள ஏதுவாக கீழ்காணும் படிவத்தில் கோரப்பட்ட விவரங்களை இவ்வலுவலகத்திற்கு (velloreceo@gmail.com) மின்னஞ்சல் மூலமாகவும் மற்றும் தனிநபர் மூலமாகவும் 17.04.2023 அன்று காலை 11.00-க்குள் தவறாமல் அனுப்புமாறு அனைத்து அரசு / நகராட்சி உயர் / மேல்நிலைப் பள்ளி தலைமை ஆசிரியர்களுக்கு தெரிவிக்கப்படுகிறது.

1. நேரடி நியமன உதவியாளர்கள் மற்றும் தேர்வாணையம் நியமன முறையில் பணியமர்த்தப்பட்ட இளநிலை உதவியாளர்கள் பணியமர்த்தப்பட்டு அப்பதவியில் 31.03.2023 வரை பணிவரன்முறைப்படுத்தாமல் பணிபுரியும் பணியாளர்களின் விவரம்.

|  |  |  |  |  |  |  |
| --- | --- | --- | --- | --- | --- | --- |
| வ. எண் | பணியாளர் பெயர் | பதவி  உதவியாளர் / இளநிலை உதவியாளர் | பணிபுரியும் பள்ளி / அலுவலகம் பெயர் | பணியில் சேர்ந்த நாள் | பணிநியமன ஆணை விவரம் | பணிவரன் முறைப்படுத்தாத காரணம் |
|  |  |  |  |  |  |  |

**அறிவுரைகள்**

1. பணிவரன்முறைப்படுத்துதல் மற்றும் தகுதிகாண் பருவம் விளம்பி ஆணை வெளியிடப்பட வேண்டிய கருத்துருவினை எவ்வித காலதாமத்திற்கும் இடமளிக்காமல் உடனுக்குடன் நடவடிக்கை மேற்கொள்ளப்பட வேண்டும்.
2. அரசளவில் தகுதிகாண் பருவம் விளம்பிஆணை பெறப்பட வேண்டிய கருத்துருக்கள் மீது விரைவாக நடவடிக்கை மேற்கொண்டு அக்கருத்துருக்களை முழுமையாக பரிசீலனை செய்து உடன் இவ்வாணையரகத்திற்கு பரிந்துரை செய்யப்பட வேண்டும் என திட்டவட்டமாக தெரிவிக்கப்படுகிறது.
3. கருத்துருக்களை பரிந்துரை செய்யும்போது, முகப்பு கடிதம் மட்டும் இணைக்காமல், அக்கருத்துருவினை முழுமையாக பரிசீலனை செய்து அனைத்து தொடர்புடைய ஆவணங்களின் நகல்களும், உரிய சான்றுகளும், அனைத்து விவரங்களும் பணிப்பதிவேட்டில் பதிவு மேற்கொள்ளப்பட்டுள்ளனவா என்பதை உறுதி செய்து அனுப்பிட வேண்டும்.
4. பணிவரன்முறைப்படுத்துதல் மற்றும் தகுதிகாண் பருவம் விளம்பி ஆணை பெற தகுதியுடைய பணியாளர்களிடமிருந்து உடன் கருத்துருக்களை பெற்று அதன் மீது உரிய நடவடிக்கை மேற்கொள்ளப்பட வேண்டும். அவ்வாறு தகுதியுடைய பணியாளர் கருத்துரு சமர்ப்பிக்க வீண் காலதாமதம் ஏற்படுத்தும் நேர்வுகளில் சம்பந்தப்பட்ட பணியாளர் மீது நிருவாக நலன் கருதி உரிய நடவடிக்கை மேற்கொள்ளப்பட வேண்டும் என திட்டவட்டமாக தெரிவிக்கப்படுகிறது.
5. பணிவரன்முறைப்படுத்தப்பட்ட பணியாளர்கள் பவானிசாகர் அரசு அலுவலர் அடிப்படைப் பயிற்சிக்கு பரிந்துரை செய்து நேர்வுகளில் பல்வேறு காரணங்களுக்காக பயிற்சிக்கு செல்வதை தவிர்த்து வருகின்றனர். பின்னர் அப்பணியாளர்கள் 53 வயதினை கடந்துவிட்டதால், பவானிசாகர் அரசு அலுவலர் அடிப்படைப் பயிற்சி பெறுவதிலிருந்து விலக்கு கோரி விண்ணப்பித்து அக்கருத்துருக்கள் முதன்மைக் கல்வி அலுவலர் பரிந்துரையுடன் வந்து கொண்டிருக்கின்றன. இவ்வாறான நிகழ்வுகள் நிருவாக நலனுக்கு உகந்ததல்ல. மேலும் இவ்வகையான கருத்துருக்கள் அரசுக்கு பரிந்துரைக்க இயலாது என தெரிவிக்கப்படுகிறது. எனவே, இனிவரும் காலங்களில் பவானிசாகர் அடிப்படைப் பயிற்சிக்கு பரிந்துரைக்கப்படும் பணியாளர்கள் தவறாமல் பயிற்சியில் கலந்துகொள்ள அறிவுறுத்தப்படவேண்டும். பவானிசாகர் அடிப்படைப் பயிற்சிக்கு பரிந்துரைப்பதற்கு முன்பே 53 வயதைக் கடந்த பணியாளர்களின் கருத்துருக்கள் மட்டுமே அரசுக்கு பரிந்துரைக்க பரிசீலிக்கப்படும் என திட்டவட்டமாக தெரிவிக்கப்படுகிறது.
6. 53 வயதினை கடந்து பவானிசாகர் அடிப்படைப் பயிற்சிக்கு விலக்களிக்கக் கோரும் கருத்துருக்கள் காலம் கடந்தும் சில நேர்வுகளில் பணியாளர்கள் பணியிலிருந்து ஓய்வு பெற்ற பின்னரும் பெறப்பட்டு வருகின்றன. இந்நிகழ்வால் தனியர்கள்ஓய்வூதிய பலன்கள் பெறுவதில் காலதாமதம் ஏற்பட்டு பணியாளர்கள் சிரமத்திற்கு உள்ளவாது தொடர் நிக்ழ்வாக நடைபெற்று வருகிறது. இந்நிலை இனிவரும் காலங்களில் முற்றிலும் தவிர்க்கப்பட வேண்டும் என தெரிவிக்கப்படுகிறது.

மேற்காணும் அறிவுரைகளை தவறாமல் பின்பற்றவும் இச்செயல்முறைகளை பெற்றுக் கொண்டமைக்கான ஒப்புதல் வழங்குமாறு அரசு / நகராட்சி உயர்நிலை / மேல்நிலைப்பள்ளித் தலைமை ஆசிரியர்களுக்கு தெரிவிக்கப்படுகிறது.

(ஒம்)க.முனுசாமி

முதன்மைக் கல்வி அலுவலர்,

வேலூர்.

பெறுநர்

அரசு / நகராட்சி உயர்நிலை / மேல்நிலைப்பள்ளித் தலைமை ஆசிரியர்கள்

வேலூர் மாவட்டம்.